
Prooemiu  m. 


Cum  immensam  rerum  catervam,  quas  medica 
nobis  offert  doctrina,  inspicerem,  diu  haesitavi, 
priusquam  materiam  quandam  invenirem,  scri- 
bendae dissertationi,  congruam,  quia  partim  in 
res  incidi,  quae  vel  sexcenties  tractatae,  vel  ab 
eximiis  viris  clare  dilucidae  et  in  lucem  prolatae 
sunt,  partim  vero  inultas  res  reperi,  quas  pluri- 
morum ingeniorum  acumen,  atque  ipsa  expe- 
rientia incertas  et  inexplicabiles  reliquit.  Simul 
etiam  versus  ille  Horatianus  menti  meae  offere- 
batur: ,, sumite  materiam,  vestris,  qui  scribitis 

aequam  viribus/*  Conamine  meo  hisce  rebus 
magis  etiam  labefacto,  ad  experientiam  propriam 
licet  exiguam,  confugi,  cuius  comparandae  in 


nosocomio  nostro  occasio  mihi  contigit,  tandem- 
que  materiam  delegi , in  quam  accuratius  per- 
tractandam, plurimi  quidem  medici,  inde  a priscis 
saeculis  vires  impenderunt,  cuius  vero  de  forma 
curationeque  scriptores  haud  consentiunt.  Quam- 
vis vero  dicta  mea,  fere  nihil  novi  exhibent,  et 
quamvis  pauci  tantum  existunt,  qui  hasce  paginas 
lecturi  sint,  aptissimum  tamen  mihi  visum  est, 
ut  argumentum  mihi  eligerem , cuius  aliquam 
notitiam  propria  experientia  saepius  mihi  subges- 
eit.  Multa  enim  illius  morbi  exempla  observavi, 
quem  scriptores  nomine  elephantiasis  insignive- 
runt', quam  ob  rem  etiam  tibi  L»  B*  hasce  litte- 
rarum primitias  proponere  audeo,  miliique  per- 
suasum habeo,  te  maxima  cum  humanitate  et 
indulgentia  eas  recepturum  esse» 


Lepra  morbus  dicitur  chronicus  contagiosus, 
maculis  ordiens  flammeis  haud  dolorificis,  quae 
postea  ulcera  maligna,  aut  squamas  duras  tuber- 
culaque et  foedissimam  totius  cutis  deformitatem 
excitant,  quibuscum  universi  corporis  dyscrasia 
coniungitur.  Lepra  duplicis  est  generis:  Lepra 

orientalis  et  occidentalis.  Si  recentiores  sequimur 
auctores,  illa  leprae  duo  genera  in  liasce  dispe- 
scuntur varietates; 

L Lepra  orientalis  s.  L.  Arabum. 

1)  Lepra  alba,  s.  mosaica  s.  Hebraeorum  8* 
Morphaea  alba. 

2)  Lepra  squamosa  s.  Graecorum  s.  ichthyosis, 
s.  impetigo  excorticativa. 

5)  Lepra  nodosa  s.  tuberculosa  s.  elephantiasis, 
s.  L.  Syriaca,  s*  Aegyptiaca,  s.  Americana. 

II.  Lepra  occidentalis. 

i ) Morbus  ruber  Cayennensis  s.  Lepra  lubra.  e 
alopecia  e.  Lepra  scorbutica  s.  Mal  rouge  de 
Cayenne. 

2)  Morbus  Crimensis  s.  L.  Taurica. 

3)  Lepra  borealis  s.  Norwegica. 

4)  Pellagra  s.  Lepra  mediolanensis  s.  L.  lombar- 
dica  e.  Scorbutus  Alpinus. 

5)  Rosa  asturica. 

6)  Herpes  Aleppicus. 

Ex  numero  horum  omnium  elephantiasin 
prolixius  pertractabo* 

Historia  morbi. 

In  oriente  maximeque  in  Asia  occidentale  et 
Aegypto  verae  elephantiasis  patria  est  quaerenda. 
Ab  antiquissimis  inde  temporibus  a Mose  et  Lu- 
cretio usque  ad  Niebuhrium  ibi  semper  exstitit. 
In  occidentem  ab  oriente  translata  esse  videtur. 
Graeci  eam  a Phoenicibus  acciperunt;  bellis  a 
Pompeio  in  oriente  gestis,  et  haud  dubio  iam 


Raymond;  Histoire  de  PElephantiasis,  Lansann 
1767. 

Ilensler.  Vom  abendlandisclien  Aussatze  irn  Mittel- 
alter,  nebst  einem  33  ei  trage  zur  Kenntniss  der  Ge- 
schichte  des  Aussatses  Ilamburg  j79°>  8. 


prioribus  temporibus  ea  in  Italiam  translata  est* 
Nono  iam  saeculo  in  occidentali  Europa  nosoco- 
miis opus  erat,  inprimis  in  Germania,  Italia, 
franco  Gallia,  Britannia  et  Hispania  lepra  ita  sae- 
viit, ut  maioribus  nostris  gravissimum  terrae  dam- 
num videretur*  Initio  decimi  quinti  saeculi  foeda 
huius  morbi  species  admodum  mutata  est,  satis- 
que constat,  plurima  nosocomia  leprosis  antea  re- 
ferta non  necessaria  habita  esse*  Sane  memoratu 
dignum  videtur,  quod  eo  tempore,  quo  syphilis 
summa  cum  atrocitate  grassari  coepit,  elephantia- 
sis cesserit,  nostra  vero  aetate  saepius  redeat,  qua 
syphilis  non  rarius  quidem,  sed  multo  mitius, 
quam  illo  aevo  saevire  consuevit,  quod  neutiquam 
soli  medelae  syphilidis  perfectiori  adscribi  potest. 
Frascatori  iam  a.  1510  contendit,  se  non  comper- 
tum habere,  quid  sit  elephantiasis,  et  sane  cre- 
dere ausim,  lepram  fortasse  accumulatione  materia 
illius  specificae  in  genitalibus  partibus,  sensim  sen- 
simque  in  syphilidem  transiisse,  itaque  non  solum 
externo  contactu,  sed  etiam  coitu  magis  divulga- 
tam esse.  Hoc  etiam  eo  confirmatur,  quod  saepe 
complicatio  syphilidis  cum  lepra  obviam  venit, 
quod  etiam,  inveterata  syphilis  saepe  leprae  simi- 
lem cutis  destructionem  producit;  accedit  obser- 
vatio aegroti  cuiusdam  nostro  in  nosocomio,  cu- 
ius penis  pariter  degeneratus  erat,  ac  pedes  in  ele- 
phantiasi, faciesque  in  leontiasi.  Hoc  ipso  tem- 

pore  vera  elephantiasis  ex  multorum  auctorum 
sententia  inter  Nilum  et  Euphratem  grassari  di- 
citur; apud  Arabes  nomine  Dschossam  s.  Dscliiid- 
dam,  etiam  Beras  s»  Aberas,  Dal-fil  in  Aegypto 
designato.  In  India,  a Cabiraiis,  medicis  indicis, 
Fisadikhun  6ire  Iiliora  nominatur,  in  Africa  et 
maritima  et  interiori:  Damadyang,  s.  Didyam , s. 
Dschieddam. 

Diagnosis. 

Totum  morbi  circuitum  hisce  cjuatuor  stadiis 
circumscribi  posse  censeo. 

Primum  stadium  est  prodromorum: 

Nunquam  elephantiasis  sine  prodromis  par- 
tim  localibus  parlim  universalibus  apparet.  Illis 
adnumeranda  6unt : vehemens  continuusque  cutis 
universae  pruritus,  variae  totius  systematis  cutanei 
affectiones , aegrotus  forsan  herpetico  quodam  ex- 
anthemate laborat,  vel  humida  et  pruriginosa  -ti 
nea  in  conspectum  antea  prodit,  vel  subflavae  aut 
hepaticae  aut  albae,  imo  niveae  exoriuntur  macu- 
lae, quae  ne  minima  quidem  sensibilitate  gau- 
dent, ita  ut  aegrotus,  si  acu  eas  pungas,  nullum 
% 

percipiat  dolorem.  Omnibus  in  corporis  partibus 
enasci  possunt,  saepiusque  tam  parvae  sunt,  ut  is, 
qui  oculis  nondum  excultis  utitur,  eas  pro  puli- 
cum puncturis  facillime  habeat.  Non  solum  in 


reti  malpighi,  sed  edam  in  tela  cellulosa  radices 
agunt,  unde  saepe  etiam  fit,  ut  crescente  morbo, 
omnes  fere  crines  defluant.  Quae  quidem  ma- 
culae tritae  et  irritatae  rubro  colore  suffunduntur, 
et  acu  tum  inmissa,  sanguinem  reddunt.  Cete- 
rum forma,  magnitudine,  colore  differunt,  et  a 
veteribus  nomina,  vitiliginis,  alphi,  melanos,leuces 
morpheae,  acceperunt*  Per  se  iam  intelligitur, 
has  maculas  omnia  specifica  signa  prae  se  ferre 
posse,  neque,  necessarium  esse,  ut  sequatur  ele- 
phantiasis ipsa.  Saepe  enim  hae  maculae  sensibi- 
litatem  gignunt,  dolent,  excitant,  etiam  prurigi- 
nosae et  humidae  fiunt,  et  in  herpeticum  exan- 
thema transeunt.  Si  vero  in  graviorem  formam 
transgrediuntur,  insensibilitatis  expertes  manent, 
opacum  lividumque  colorem  referunt,  neque  ul- 
lum sanguinem,  sed  saniosum  puriformemque 
humorem  secernunt,  et  quod  gravissimum  est, 
universum  organismum  afhciuni.  In  illo  aegroto, 
quem  equidem  observavi,  multis  ante  annis  fere 
certo  tempore  sexta  sernper  hebdomade  erysipelas 
cruris  exoriebatur;  et  simile  quiddam  i)  Metter- 
nich  observavit,  quippe  qui,  initio  morbi  cutem 
pedum,  femorum,  partium  genitalium,  abdominis, 
dorsi,  pectoris  atque  { brachiorum  inflammatione 

leviori,  rubedinis  opacioris,  affectam  fuisse,  to- 
umque  per  ambitum  inaequabiliter  intumuisse, 
substantiamque  ipsam  admoto  digito,  quasi  tu- 
berculosam fuisse,  memoret. 

Stadium  febrile. 

Aegrotus  languet,  pallescit,  segnis  morosus- 
que  evadit,  eiusque  hilaritas  in  tristitiam  conver- 
titur. 

Accedunt  oscitationes,  capitis,  lumborum  vel 
artuum  dolores,  afficiturque  aeger  ac  si  ipsius 
membra  quotquot  sunt,  fracta  sint*  Cutis  maxi- 

mis sudoribus  cooperitur,  anhelitus  sudorque 
odorem  acrem  quasi  caprinum  edunt.  Febricula, 
quae  iam  initio  morbi  aegrotum  vexavit  in  fe- 
brem exquisitam  transit*  Ex  plurimorum  scrip- 
torum sententia,  haec  febris  intermittenti  quar- 
tanae simillima  est,  eiusque  typum  etiam  exhi- 
bere dicitur,  quod  equidem,  quantum  exigua  me 
docuit  experientia,  omnino  negare  cogor,  quum 
omnihus  in  casibus,  quos  equidem  mihi  oblatis, 
summumque  fere  gradum  assecutis,  inter  morbi 
decursum  exacerbationes  febri*  sat  luculenter  in 
conspectum  venerent,  neque  tamen  ullo  typo  li- 
mitatae sint.  Aegroti  frigore  correpti  sunt,  etiam 
sudarunt,  urina  turbida  fere  flammea,  saepe  fere 
lateritium  praebuit  sedimentum,  verumtamen  pa- 
roxysmum et  apyrexiam  nullo  modo  distinguere 
potui*  Metternich  itidem  de  aegroto  tradit  pecu- 


liarem  febrem,  quae  semper  leni  frigore,  ac  quo- 
dam cutis  pruritu  se  manifestaverit,  certum  ty- 
pum minime  obtinuisse,  maximeque  nocturno 
tempore  invasisse,  quam  febrem  vehemens  calor 
sequutus  sit.  In  aetiologia  ad  hancce  febrem  re- 
curram, operamque  dabo,  ut  huius  febris  indolem 
accuratius  definiam.  Aegrotus,  quo  nunc  in  cari- 
tatis nosocomio  versatur,  quamquam  pedum  de- 
generatio leprosa  sane  vehemens  apparet,  atque 
morosa  et  malancholica  constitutio  satis  exculta 
est,  exigua  tantum  febre  ambiguum  indolem  ha- 
bente, laborat,  morbique  initio  febre  se  affectum 
fuisse,  penitus  negat,  quod  vix  crediderim;  atta- 
men interrogari  potest,  an  erysipelas  aliquamdiu 
ante  ipsius  elephantiasis  introitum  sexta  quavis 
fere  hebdomade  progressum,  loco  febris  haben- 
dum sit.  Pulsus  hoc  in  stadio  durus,  fere  inter- 
dum parvus,  exilis,  interdum  plenus  nec  vacuus. 
Membranae  nasi  fauciumque  exsiccatae,  olfactus, 
gustusque  pravus , aut  deletus , continuaque  irrita- 
tione faucium  et  oesophagi  tussis,  vomituritio 
vomitusque  ipse  provocatur,  vox  rauca  fit,  aeger 
maiorem  virium  iacturam  persentiscit  nec  raro 
queritur  de  singulari  mentis  debilitate;  somnus 
inquietus  fit  et  insomniis  turbatur.  Desiderium 
coitum  exercendi  modo  auctum  modo  suppres- 
sum; interdum  enim  illo  ipso  tempore  herpes 
humidus  circa  scrotum  apparet,  praesertim  si  ae- 

grotus  simul  haemorhoidibus  affectus  erat,  aut 
medorrhoea  inciderat;  praeterea  singulae  pustulae 
in  glande  penis  oriuntur,  praeputium  valde  tumet, 
atque  oedematosum  fit,  hydrocele  excolitur,  penis- 
que ipse  turpissimam  formam  ostendit;  hisce  in 
casibus  desiderium  coitus  maximum  est,  et  fere 
insatiabile.  Ubi  vero  materia  morbosa  jam  ab 
initio  ad  pedes  accumulata  atque  congesta,  ubi 
partes  genitales  non  affectae,  neque  aegrotus  liae- 
morrhoidarius  erat,  istud  desiderium  non  auctum, 
fere  depressum*  Sub  fiuem  hujus  stadii  cutis  pe- 
culiari sudore  cooperitur,  scaturit  enim  ex  cute 
humor  quidam  tenax  et  viscidus , qui  guttatim 
congregatus,  solidam  indolem  adipiscitur,  et  quasi 
indusio  affectam  partem  contegit,  ex  quo  superin- 
dumento postea  squamae  crustaeque  oriuntur  in- 
ter quas  papillae  rubrae  carneae  apparent*  Hocce 
stadium  sive  tardius  sive  celerius  praeterierit: 

Stadium  eruptionis  morbi  accedit,  in  quo  mor- 
bus ipse  luculentius  manifestatur,  qui,  prout  pe- 
des aut  faciem  afficit,  elephantiasis  aut  leontiasis 
nuncupatur.  Debilitas  corporis,  constitutio  melan- 
cholica magis  magisque  augetur*  Tument  etiam 
glandulae  inguinales,  si  extremitates  inferiores 
morbo  coiripiuntur,  multaeque  partes  sanguine 
suffusae  apparent,  supra  dictae  cutis  degeneratio- 
nes eveniunt,  sensibilitas  affectae  partis  deletur, 
aeger  voracitate  quidem  maxima  captus,  infirmis- 

simus  tamen  evadit,  accedit  edam,  quod  quidem 
rarius  fit,  maleolens  ptyalismus;  coitus  deside- 
rium  aeque  ac  in  praecedente  stadio  aut  adauctum 
aut  suppressum,  urina  crassa,  fere  oleosa,  cutis 
elasticitate  fere  privatur,  flaccida  pallidaque  fit, 
ac  saepius  speciem  anasarcae  exhibet,  durities  ta- 
men bene  sentiri  potest.  Nunc  signum  patho- 
gnomonicum  prodit,  micantia  scilicet  illa  stadia, 
rubra  aut  livida  tubercula,  diversae  magnitudinis* 
in  quibus  cutis  crassissima  rimosa  omninoque  in- 
sensibilis apparet.  Facies  hoc  morbo  affecta,  pri- 
mum  lividum  subflavitm  quasi  sordidum  hepati- 
cumque  colorem  prae  se  fert,  palpebrae  crassae 
evadunt,  tuberculosae,  rugosae  superveniuntque 
ectropia,  epiphora  semper  adest,  visusque  valde 
imminuitur.  Ad  linguae  radicem,  subter  palpe- 
bris, et  ad  posteriorem  auris  partem  nigri  varices 
inveniuntur,  qui  verrucis  haud  sunt  absimiles. 
Integumenta  externa  rotundam  fere  globosam  for- 
mam induunt,  culis  magis  magisque  implicatur, 
tubercula,  pisi  instar,  ad  ovi  gallinacei  magnitu- 
dinem extensa,  labra  pallida  rimosa  atque^  fissa, 
facillime  sanguinem  effundunt,  aeque  ac  gingivae! 
Mentum,  nasus,  auris  atque  labra  ingentem  hor- 
rendamque  figuram  exhibent,  humanaque  lacies 
bestiae  similior  fit,  unde  nomen  leontiasis.  — 

Si  vero  morbus  in  extremitatibus  oritur,  qua- 
rum saepissime  inferiores  eligit,  cutis  primum 

crassa,  livida  atque  cinerea  serius  tuberculis  obsi- 
detur, novissimeque  elephantis  integumentorum 
instar  apparet.  Partes  valde  tument,  atque  tela 
cellulosa  digito  tacta,  duritiem,  densitatemque  of- 
fert. Morbus  dein  cressit,  magisque  extenditur, 
intumescentiae  tuberculorae  adaugentur,  febris 
fere  nunc  liectica  fit,  tubercula  rumpuntur,  suc- 
ceditque  stadium  colliquativum» 

Nunc  ergo  ulcera  iam  adsunt,  quae  corro- 
dentem saniem  secernentia  ad  cartilagines  et  ossa 
tendunt,  eisque  morbum  eundem  tribuunt.  Illa 
fungosam  quandam  speciem  referunt,  callosis  at- 
que recurvatis  marginibus  circumdata,  saepissime 
carnem  tantum  luxuriantem,  aut  alios  parasitos 
producunt,  multaque  communia  habent,  praeser- 
tim in  tunicis  muciparis,  cum  ulceribus  syphiliti- 
cis , distinguuntur  vero  ab  his  tantummodo  in- 
sensibilitate» Aucta  vero  exulceratione  interdum 
fit,  ut  nasus,  aures,  digiti  manus  et  pedis,  etiam- 
que  tota  membra  e corpore  segregentur ; somnus 
aegroti  magis  inquietus-,  insomniis  turbatus,  odor 
horrendus,  caprino  aequalis  redditur.  Articuli  tu- 
mefacti ad  motum  nullo  modo  apti  sunt.  Mem- 
braque ipsa  contractis  tendinibus  recurvantur; 
ungues  crassi,  duri,  rimosi,  avium  rapacium  un- 
guibus simillimi.  Sic  morti  sensim  sensimque 
obviam  rapitur  aegrotus,  virium  sequitur  prostra- 
tio maxima,  serosae  vel  sanguinolentae  alvi  ex- 

cretiones  eum  penitus  debilitant,  donec  fato  su- 
premo perfungatur. 

Aetiologia. 

Quodsi  quidem  in  definienda  huius  morbi 
caussa  proxima,  cadaverum  sectionibus  confiden- 
dum est,  sicuti  in  quovis  alio  morbo,  tum  ex 
iis,  quae  perillustres  pathologi  nobis  tradunt, 
sane  elucet,  telam  cellulosam,  periosteum,  ossa, 
totumque  systema  lymphaticum  hocce  morbo  va- 
rio modo  degenerari,  unde  etiam  concludere  licet 
ipsam  lelam  cellulosam  primitus  afFectam,  diathe- 
sin  morbosam  vero  postea  etiam  in  alia  organa 
translatam  esse.  Quaecunque  symptomata  nobis 
in  exanthematibus  in  conspectum  veniunt,  pius 
minusve  inflammatorium  quendam  singulorum 
vel  plurimorum  organorum  statum  ostendere  pu- 
to, meamque  sententiam  liisce  argumentis  confir- 
mabo: 

1)  „Calor,  rubor,  tumor,  dolor,  functio  laesa, 
pulsus  frequens,  symptomata  cuiusdam  inflamma- 
tionis sunt;  haecce  cuncta  in  omnibus  fere  exan- 
thematum generibus  invenimus» 

2)  Suppuratio,  serosa  lymphaticave  exsudatio, 
induratio,  desquamatio,  oedema , ipsaque  gangrae- 
na, sunt  localium  inflammationum  sequelae,  ea- 
dem vero  exanthematibus  succedunt. 

5)  inflammationes  locales  febrem  universam 
excitare  possunt,  eandem  etiam  provocat  exarithe- 

raa ; et  si  qui  forsan  in  chronicis  exanthematibus 
nullam  febrem  animadverterunt,  morbum  non  a 
ptincipio  observarunt,  sed  tantummodo  eius  exi- 
tum inspexerunt,  emexpli  gratia,  pustulas  scabiei, 
cui  inflammatio  praecesserit  necesse  est,  quae 
nunc  quidem  iam  serosam  in  exsudationem  tran- 
gressa  est.  Sicuti  in  hisce  casibus  exanthema  fe- 
brem provocat,  ita  .vice  versa  exanthema  febri 
productum  esse,  haud  infrequens  docet  observa- 
tio, satis  enim  notum  est,  febres  intermittentes, 
maxime  gastricas,  exanthema  illud  circa  os  na- 
sumque proferre»  — Quemaomodum  etiam  de 
omnibus  exanthematibus  constat,  non  efflorescen- 
tiam  cutis  solam,  sed  quandam,  nobis  scilicet 
ignotam,  universi  corporis  affectionem,  morbum 
provocasse,  sic  mihi  satis  persuasum  habeo,  om- 
nia symptomata  in  elephantiasi  nobis  conspicua, 
tantummodo  interni  cuiusdam  morbi  argumenta 
esse. 

Hoc  enim  testatur  evolutio  affectionis  cuta- 
neae, quae  sane  admodum  tarda  est,  varia  sym- 
ptomata prodoma,  quae  morbum  ipsum  praece- 
dunt, tum  evidens  totius  organismi  affectio,  quae 
alienata  ab  omnium  fere  organorum  ministerio 
cognoscitur,  denique  ex  remediorum  effectu  hoc 
satis  patet,  quia  medicamina  externa  sane  omnia 
frustra  adhibentur;  mihi  haud  improbabile  vide- 
tur, vitium  illud,  recentiori  tempore  a Rustio, 

viro  amplissimo  maximeque  reverendo,  accuratius 
adumbratum,  scilicet  erysipelas  spurium,  sive 
pseudoerysipelas , quod  in  degeneratione  telae  cel- 
lularis cernitur,  speciem  quandam  esse  elephantia- 
sis. Hic  enim  morbus  non  ab  exteriori  ad  inte- 
riorem corporis  partem,  sed  vice  versa  , ab  inte- 
riore ad  exteriorem  tendit*  Aegrotus  febre  allici- 
tur, neque  ullam  saepe  causam  morbi  suspicari 
potest;  conqueritur  maximam  virium  iacturam  et 
debilitatem;  animi  morositas,  fastidium,  sensuum 
obnubilatio  eum  occupat,  tum  in  aliqua  corporis 
parte  opacum  ruborem  cernit,  qui  limitatus  cir- 
cumscriptusque  impressis  digitis  paululum  cedit* 
Tumor  ipse,  'qui  una  cum  rubore  coniunctus  est, 
ab  initiis,  nisi  sanie  accumulata  mechanicum  exi- 
stat  nervorum  irritamentum,  nullum  exhibet  do- 
lorem. Organum  ipsum  frigidum  est,  cutis  den- 
sa, flaccida  luculentam  fluctuationem  ostendit* 
Quo  morbo  non  bene  distincto  atque  cognito, 
exulceratio  interna  magis  diffunditur,  internas 
partes  omnino  destruit,  quod  demum  ipso  partis 
volumine  satis  dignosci  potest,  typhodes  febris 
supervenit,  atque  aegrotum  praecipitat.  Patefacto 
vero  hocce  tumore  per  scalpellum , ingens  saniei 
moles  eliminatur,  atque  telae  cellulosae  inflam- 
matio conspicitur,  quae  in  sphacelum  desinit. 

Supra  iam  argumentis  confirmavi,  quodque 
exanthema  cutis  inflammatione  consistere,  atque 


sane  mihi  persuasum  habeo,  elephantiasin  nihil 
aliud,  nisi  inflammationem  telae  cellulosae  esse, 
in  qua  quidem  systematis  cutanei  propensio  ad 
degenerationem  et  ad  exsudationem  negari  ne- 
queat. Illam  puto  inflammationem  minus  rapi- 
dum habere  5 decursum,  quam  pseudoerysipelas 
et  dependere  a causis  infra  memorandis  praedis- 
ponentibus  atque  occasionalibus , a constitutione 
aegroti,  a climatis  regionumque  epidemica  ratione, 
et  ab  ipsa  febris  indole,  cuius  exacerbationibus 
atque  remissionibus  aut  in  peius  aut  in  melius 
converti  possit,  Metternich  ipse,  cutem  aegroti, 
cuius  historiam  memoriae  tradidit,  totum  per 
ambitum  inaequabiliter  intumuisse,  et  a primo 
inde  morbi  tempore  subrubro  colore  tinctam 
fuisse,  narrat,.  Aegrotus,  quem  equidem  intueor, 
typice  illud  erysipelas  adventasse  memorat,  hocce 
malo  vero  praesente  erysipelas  non  rediisse  con- 
firmat. Duobus  vero  in  aliis  eiusmodi  aegrotis, 
quos  sat  accurate  observavi,  temporibus  quibus- 
dam, parvos  subrubros,  lividosque  tumores  exor- 
tos esse  animadverti,  qui  adhibita  ligatura  com- 
pressoria , ulcerationem  producerent,  ex  qua  sa- 
nies sordide  tincta  emanabat,  ipse  vero  sudor  ad 
producendas  crustas  degenerationesque  cutaneas, 
ansam  praebuit,  Iam  quod  illum  casum  attinet, 
quem  Metternich  proponit,  omnia  symptomata 
accurate  descripta  ad  erysipelas  referri  posse,  vide- 


mus*  Apud  aegrotum,  quem  supra  commonefeci, 
erysipelas  evanuit,  cum  cutis  pedis  iam  in  exul- 
cerationem transiisset,  et  a sphacelum  initio  forsan 
exiguum  telae  cellulosae  novum  telae  inflammato- 
rium statum  super  venisse  credo*  In  duobus  aegro- 
tis, antea  commemoratis,  hoc  sat  perspicuum  fuit* 
Quod  spectat  ad  contagium  et  ad  caussas  dis- 
ponentes, sane  crediderim,  illud  sine  dubio  sus- 
picandum esse , quamquam  etiam  Alibert  i)  eius 
existentiam  omnino  negat*  Respiciamus , quaero, 
leges  mosaicas,  atque  nosocomia,  in  ,quibus  leprosi 
tempore  expeditionum  sacrarum  curabantur;  cur 
enim  isti  aegroti  a reliquis  segregabantur  nisi  in- 
fectio timeretur.  Fixum  liocce  contagium , item- 
que  tactum  diuturniorem  ad  infectionem  necessa- 
riam esse,  censeo,  quod  ea  exempla  testantur, 
quibus  morbum  coitu  propagatum  esse  constat, 
et  memoratu  haud  indignum  videtur,  infantes 
atque  eunuchos  raro  fereque  nunquam  infectos 
esse*  Verisimile  est,  effectus  huius  contagii  uni- 
versales esse,  totumque  systema  lymphaticum  oc- 
cupari, indeque  degenerationes  cutaneas  prodire* 
Causae  praedisponentes  hae  sunt:  maxime 

illud  pseudoerysipelas  praegressum,  localis  vel 

i)  J.  L.  Alibert:  description  des  malodies  de  la  peau, 
observces  a 1’hopital  Saint-Lcmis,  et  exposition  des 
mcillcures  methodes  suivies  pour  leur  traiteniant ; 
Livraison  I — XII  a Paris  1806  — l8i£.  f. 


24 


universalis  affectio  totius  systematis  lymphatici, 
cutanei  atque  glandulosi,  varia  praegressa  exanthe- 
mata, universaque  cachexia  corporis» 

Occasionalibus  causis,  praeter  contagium  illud: 

peculiaris  quaedam  aeris  constitutio,  adnumeran- 

da  est»  Experientia,  recentiorum  etiam  tempo- 
rum satis  docuit,  humidum  calidumque  aerem, 
euroque  materiis  et  animalibus  et  vegetabilibus 
putridis  refertum,  exanthematum  generationi 
maxime  favere,  quidni  igitur  ad  elephantiasin 
provocandam  haec  aeris  constitutio  nihil  conferre 
potest?  Illis  in  regionibus  Arabiae,  Aegypti, 
Abyssiniae,  Americae  meridionalis , ipsoque  regno 
Siamensi,  perinde  ac  in  calidiorum  regionum  oris, 
ubi  talis  aeris  constitutio  endemica  prostat,  hunc- 
ce  morbum  maxime  grassari,  plurimisque  palu- 
dibus ibi  sitis  maximum  fere  gradum  assequi 
videmus.  Item  etiam  prava  et  putrida  alimenta, 
cara  suilla  etc»  plurimum  ad  efficiendam  elephan- 
tiasin praestare  valent,  nec  non  neglecta  cutis 
cura,  quibuscunque  exanthematibus  producendis 
sufficiunt»  Animi  vero  pathemata  deprimentia, 
terrorem,  continuam  tristitiam,  etiamque  melan- 
choliam causas  huius  morbi  exhibere  posse,  om- 
nino nego,  qui  ipsa  quidem  melancholia,  saepis- 
sime cum  elephantiasi  coniuncta,  neutiquam 
causa,  sed  tantum  morbi  effectus  est,  quamquam 
e contrario  omnino  concedemdum  est,  easdem 
causas,  exempli  gratia,  viscerum  obstructiones,  qua- 

les  reperiuntur  in  melancholia,  etiam  elephantia- 
sis genesi  plurimum  favere;  quam  ob  rem  ele- 
phantiasis inter  servos,  coloniarum  Indiae  orien- 
talis obvia,  non  ex  lugubri  servitutis  sensu  atque 
memoria,  sed  ex  depravato  eorum  victu  proficis- 
citur. 

Quod  tandem  spectat  ad  hereditariam  huius 
morbi  dispositionem,  omnino  negare  cogor.  Sane 
maxime  est,  ambiguum  omnino,  morbos  heredi- 
tarios agnoscere,  quamvis  quidem  exempla  exi- 
stant,  quibus  patet,  gravidas  variolis  affectas, 
foetum  variolis  obsitum,  peperisse,  attamen  „una 
hirundo  non  indicat  aestatem»** 

Qua  enim  via  fieri  potest,  ut  e.  g»  morbus 
scrophulosus,  arthritis,  phthisis,  similesque  morbi, 
a parentibus  ad  infantes  propagentur;  consenta- 
neum mihi  videtur,  commutationem  vivendi  ra- 
tionis totamque  educationem  facilius  causas  sup- 
peditare posse»  Liberi  forsan  sub  iisdem  externis 
iniuriis  vivere  coguntur,  quae  parentibus  mor- 
bosam dispositionem  compararunt;  forsan  alimen- 
tis nutriuntur , quae  concoctu  sunt  difficillima, 
neque  ullo  aere  puro  gaudent,  neque  motus  et 
negotia  ipsa  aetati  puerili  accommodantur;  si  in- 
fantes peregrinis  hominibus  commissi , educantur, 
quibus  eorum  commoda,  non  eurae  cordique  sunt ; 
si  forsan,  tenera  etiam  tum  iuventute,  opifici 
alicui  traduntur,  quo  corporis  status  facillime 

potest  in  peius  mutari.  Quae  cum  ita  sint,  iure 
hereditariam  morborum  dispositionem  negaverim, 
et  si  his  ita  constitutis,  auctores  tamen  conten- 
dunt, dispositionem  scrophulosam,  phthisicam, 
arthriticamque  etc.  hereditate  posse  propagari, 
quid  mirum,  quod  etiam  dispositionis  ad  elephan- 
tiasin  hereditariae  mentionem  faciant.  Exempla 
quidem  proferunt  scriptores,  quibus  probare  stu- 
dent, per  totam  posteritatem  elephantiasin  propa- 
gatam e se,  ideoque  credendum  putant,  morbum 
esse  hereditate  ortum;  his  respondere  liceat: 
multos  parentes  syphilide  laborantes  liberos  pro- 
creare sanos,  qui  nulla  huius  morbi  symptomata 
exhibeant,  quotidiana  vero  consuetudine,  nutri- 
timento  aliisque  causis  facillime  fieri  posse,  ut 
etiam  lue  venerea  inficiantur,  quod  mihi  sane 
concedendum  est,  Quodsi  igitur  parentes  lepra 
aEFecti  sanos  infantes  edunt,  idem  morbus,  ad 
hos  potest  transgredi,  quia  sub  [iisddm  rerum 
conditionibus  vitam  degunt,  iisdemque  iniuriis 
sunt  obnoxii,  praesertim,  si  totum  iam  corpus, 
lacte  forsan  depravato  hausto,  aut  alimentis 
aliis  noXiis  turbatum  est,  — Plurimi  tamen  casus 
reperiuntur,  quibus  liberi  a leprosis  tparentibus 
geniti,  per  totam  vitam  hoc  morbo  vacent. 

Sub  fiuem  huius  capitis  opiniones  proferam, 
quae  de  leprae  natura,  maximeque  de  elephantiasi 
oppositae  eunt; 

Inveniuntur  enim  apud  aegrotos  lepra  cor- 
reptos, vermes  multi  inter  cutem  et  musculos, 
qui  hasce  partes  erodere  dicuntur.  In  lepra  ara- 
bum  turedines,  muscarum  communium  larvis 
haud  absimeles  repertae  sunt»  In  elephantiasi, 
quae  in  Norwegia  observatur,  species  quaedam 
nomine  Gordii  dicta,  occurrit.  Talia  animalcula 
pro  caussa  morbi  habebantur;  quemadmodum 
vero  in  scabie  acarus  exulcerans  sive  humanus 
nullo  modo  causa,  sed  tantummodo  effectus 
morbi  est,  ita  et  in  elephantiasi»  Serapion  et 
Haly  Abbas,  sedem  leprae  in  melancholica  et 
cholerica  constitutione  ponunt,  ideoque  distinguunt 
lepram  benignam  atque  malignam»  — Constantinus 
Carthaginiensis,  qui  Salerni  docuit,  atque  a.  1037, 
obiit  quatuor  humorum  gratia,  quatuor  leprae 
species  agnovit:  Alopeciam,  Tyriam,  Leoninam 

et  Elephantiasin.  — Varandaei  verba  hae  sunt: 
„Elephantiasis  est  intemperies  iecoria  sicca  calida- 
que, cum  certo  putredinis  aut  venositatis  gradu 
iuncta,  per  quam  humor  atrabilarius  copiosior  gi- 
gnitur, paulatimque  omnes  corporis  partes  cor- 
rumpit. Quicunque  temperamento  sunt  putredi- 
noso  valde  sanguineo,  aut  atrabilario,  quibus  hepar 
siccius  cum  calore  et  ventriculi  cruditate,  aut  lien 
infirmior  minus  aptus  defaecando  sanguini,  qui- 
eunque  foetidum  ex  ore,  naribus  et  axillis  habi- 
tum effundunt,  illi  valdo  sunt  parati  ad  elephan- 


tiasin,  potissimum  ubi  vigesimum  aetatis  annum 
attigerint,  usque  ad  eexagesimnm,  quia  tunc 
sanguinis  corruptelae,  ebullitiones  et  impuritates 
magis  contingunt,  ob  acriorem  caloris  gradum, 
qui  in  pueris  benigno  humorum  nectare  diluitur, 
in  senibus  vero  inclinantibus  iam  deferbuit*  Hoc 
etiam  morbo  nisi  ex  semine  pendeat,  minus  ten- 
tantur  mulieres  quam  viri,  tum  propter  earum 
humiditatem  propriam,  tum  purgationem  men- 
struam qui  sanguinis  massa  defaecatur  commo- 
dissime/4 

Prognosis. 

Si  universam  elephantiasis  ac  leprae  imaginem 
animo  perpendimus,  si  devastationem  respicimus, 
quam  uterque  morbus  maxime  prioribus  secutis 
produxit,  quodsi  denique  videmus,  omnia  reme- 
dia, et  gravissima  et  heroica,  quae  vocantur,  in- 
cassum adhibita  esse,  prognosin  pessimam  haben- 
habendam  esse,  patebit*  Dantur  quidem  exempla 
quibus  aegroti  non  mortem  subierunt,  si  morbus 
iam  in  primis  stadiis  imo  in  tertio  a medico  trac- 
taretur, ita  ut  malum  limitaretur,  aegrotique  le- 
prosis pedibus  aut  deturpata  facie  ad  sexagesi- 
mum vel  septuagesimum  vitae  annum  pervenirent* 
quin  imo  exempla  reperiuntur,  quibus  aegri,  si 
elephantiasis  non  ad  maiorem  gradum  evecta  esset, 
ex  toto  sanabantur*  Ad  prognosin  stabiliendam  ne- 

cessarium  est,  ut  non  solum  mali  progressum, 
constitutionemque  aegroti  respiciamus,  sed  etiam 
maxime  epidemicae  atque  endemicae  aeris  consti- 
tutionis rationem  habeamus,  quae  ad  morbi  evo- 
lutionem, sicuti  in  omnibus  morbis,  gravissimam 
vim  praestat*  Tum  demum  res  domesticae  prog- 
nosin  definiunt,  quae  aegrotum  hilarem  aut  tris- 
tem reddere  valent;  quia  animi  hilaritas  in  cu- 
randis morbis  omnibus , sane  maximi  momenti 
est* 

Medela. 

Progrediar  nunc  ad  aurationem  elephantiasis*. 
Quodsi  ad  veterum  medicorum  huius  morbi  cu- 
rationem animum  attendas,  omnino  perversam 
fereque  ridiculosam  fuisse  reperies*  Hebraei  hunc 
morbum  insanabilem,  atque  vindictam,  a deo  sin- 
gulis hominibus  vel  toti  genti  impositam,  censue- 
runt,  nihilque  egerunt,  quam  ut  omnes  lepra  af- 
fectos e communi  hominum  societate  relegarent. 
Graeci  Arabesque  hos  homines  quidem  tractabant, 
attamen  eorum  curandi  methodus , siquidem  pa- 
thologia  tum  temporis  maxima  premebatur  cali- 
gine, omnino  exilis  fuit,  et  Aretaeus  primus  ex- 
stitit, qui  emeticis  et  balneis  sulphuratis  et  diaeta 
commoda,  morbum  curaret,  ideoque  ipsam  morbi 
naturam  sat  bene  cognosceret*  Insatiabile  coitus 
desiderium,  et  observatio,  eunuchos  fere  nunquam 


lepra  affici,  causam  praebuit,  quod  a multis  ope- 
ratio castrationis  institueretur.  Hodie  etiam  in 
illis  regionibus  maxime  in  Aegypto,  ubi  saepis- 
sime lepra  ki  conspectum  venit,  morbus  insanabi- 
lis habetur,  neque  ulla  administratur  curatio,  sed 
tantummodo,  maxime  in  Indicis  coloniis,  Aethio- 
pes a communi  societate  excluduntur,  quod  om- 
nino efficere  debet,  ut  miseri  illi  in  tristissimum 
i desperatumque  statum  coniiciantur , morositas  ip- 
saque  melanaholia  adaugeatur,  diaeta,  victus  genus 
salubre  iis  detrahatur,  ipsique  rapido  morbi  de- 
cursu mox  etiam  obeant  diem  supremum.  Ex 
his  elucet,  quam  parum  curatio  exculta  sit,  et  ne 
experientissimi  quidem  veterum  medici  in  hoc 
morbo  curando  nobis  duces  existere  possunt,  quare 
eos  omittam,  et  ad  ea  praecipue  me  convertam, 
quae  mea  ipsius  experientia  teste  huic  morbo  sa- 
lubria, quaeque  noxia  esse  puto*  Aptissimum 
mihi  videtur,  ut  singula  stadia,  quae  in  diagnosi 
a me  proposita  sunt,  et  in  therapia  respiciam. 

Stadium  primum. 

Hoc  in  stadio  nihil  magis  necessarium  est, 
quam  ut  diaetam  victusque  rationem  accuratius 
definiamus.  Aer  purus,  parum  frigidus  aegroto 
saluberrimus  est.  Aeger  ex  insalubri,  paludosa 
valde,  calida  humklaque  regione  auferatur.  Ani- 
mu3  hilaris  atque  securus  reddatur,  et  id  maxime 

agamus  necesse  est,  ut  constitutio  melancholica  ar- 
ceatur, vel  saltem  incrementa  eius  caveantur; 
quare  aegro  praecipias,  ut  domicilium  mutet,  iter 
faciat  balneisque  utatur,  inprimis  balneis  sulphu- 
ratis, exempli  gratia,  Aquisgranensi,  vel  Wisba- 
densi,  vel  iis,  quae  Bareges,  Bagneres  Francogal- 
liae;  Bath  vel  Harrowgat  Angliae  offerunt.  Ab- 
stineas porro  aegrotum  a cibis,  qui  aut  difficillimi 
sunt  concoctu,  aut  salsi  aut  corrupti  aut  adiposi 
aut  acrius  conditi;  commendes  vero  nutrimenta 
blanda  et  benigna*  Laudantur  etiam  ius  et  caro 
testudinum  maritimarum*  Alibert  aegroti  men- 
tionem facit,  elephantiasi  laborantis,  qui’,  quum 
domicilium  a 1’isle  de  Frange  ad  vastam  areno- 
samque  insulam  transtulisset,  ibique  nullo  alio 
cibo,  quam  testudinibus  earumque  iure  et  carne 
paetus,  singulisque  diebus  balneo  arenoso  valde 
diapnoico  calidoque  usus  esset,  paucos  post  men- 
ses plane  in  integrum  restituebatur*  Galenus,  Coe- 
lius  Aurelianus , laudant  quidem  viperarum  car- 
nem et  iusculum,  utilitas  vero  huius  cibi  recen- 
tioribus  temporibus  non  probata  est*  Si  iam  hoc 
in  stadio  affectiones  febriles  apparent,  acida  vege- 
tabilia, pulpa  tamarindorum,  succus  citri,  serum 
lactis,  lactisque  ipsius  largior  usus  adhibendus 
est* 

Stadium  secundum. 

Febris  illa,  hoc  in  stadio  obvia  atque  congestio 
sanguinis  ad  cutem,  derivantem  sedativamque  me- 
thodum exposcit.  Ad  hunc  scopum  consequendum 
venaesectiones  rite  adhibitae,  hirudines,  scarifica- 
tionesque et  cucurbitulae  externis  affectis  partibus 
applicatae,  laudantur.  Febre  hisce  remediis  dimi- 
nuta quidem  exanthemate  vero  iam  in  conspec- 
tum veniente,  efficaciora  remedia  flagitantur,  hinc 
laxantia,  balnea  tepida  conveniunt,  et  iam  pridem 
hancce  methodum  in  Barbado  insula  contra  ele- 
phantiasin  administratam  esse,  constat.  Congrua 
igitur  ineunte  hoc  stadio  cura  videtur,  quae  ae- 
grotum quavis  hebdomade  duo  laxantia  e Calome- 
lane  et  pulvis  rad.  Ialappae  sumere  iubet,  simul- 
que  bis  tepido  balneo  exiguoque  victu  utendum 

esse  docet. 

Stadium  tertium. 

Si  morbus  iam  in  liocce  stadium  transiit,  ideo* 
que  exanthemate  ipso  manifestatur,  gravissima  re- 
media in  usum  vocanda  sunt.  Ad  quem  finem 
inultas  diversasque  methodos  adhibitas  esse,  legi- 
mus. Hoc  enim  in  stadio  reproductionem  ipsam 
totiusque  cutis  functionem  medici  corrigere  vo- 
luerunt, quare  iam  antiquissimis  temporibus  mer- 
curalia  in  usum  traxerunt.  Iam  Hensler  unguen- 


tum  mercuriale  in  usum  vocavit,  unde  factum 
est,  ut  in  methodo  hydrargyrum  inunguendi,  a 
Rustio  et  Fritze,  accuratius  dilucidata,  maximam 
spem  collocarent  recentiores,  quamquam  Willan  i) 
nullum  infrictionum  ad  ptyaslismum  continuata- 
rum effectum  cerneret»  Laudat  vero  iste  vir  usum 
stipit:  dulcamarae;  Sprengel  horum  connuhium 

cum  cortice  Ulmi  et  herb*  Iaceae.  Aeque  et  hel- 
leborus  probatur  sicuti  Contraierva,  es  Serpentaria 
virginiana  , et  si  febris  iam  typica  evasit,  inter- 
mittentique  similis,  Chinae  locus  est.  — Mead 
tinctura  cantbaridum  lepram  sanavisse  fertur;  Va- 
lentinus  in  insula  St.  Cristophori  optimum  effec- 
tum e lacertis  duabus,  in  boli  formam  concisis 
se  vidisse,  asserit»  In  complicatione  scorbutica 
acidum  nitricum  optimum  praebet  effectum.  Alii 
probant  Arsenicum,  nominarim  solutionem  i) 
Fowleri.  Russei  commendat  balneum,  ex  aqua 
marina  tepida,  postea  in  mari  ipso*  Aliis  testibus 
balnea  limosa  et  vaporaria,  saluberrima*  Inunc- 
tiones unguenti  sulphurati,  quae  a veteribus, 
maxime  a Vigone,  Chautiaco  et  Theodorico  in 
usum  vocabantur,  nullam  efficaciam  praestiterunt* 
Fourcroy,  Alibert  et  Halle  unguentum  oxy- 


0 ili  an  Ueber  Ilautkrankheiten,  libersetzt  v.  Fricse 
2)  Matius.  De  elephantiasi  arsenico  curato  Regio- 
monc  igoj* 

genatum , Willis  ac  Turner  unguentum  oxygena- 
tum  ex  pice  liquida  et  adipe  suilla  peratum,  salu- 
tare fuisse,  memorat»  Neque  minus  fasciae  pe- 
dibus circumdatae  incisiones  varicum,  ipsumque 
ferrum  candens  parti  laboranti  ad  motum,  leprosis 
saluti  esse  dicuntur,  — 

Quodsi  ergo  diversorum  remediorum  effectum 
contemplamur,  qui  pluribus  sane  in  casibus  ad 
desideria  forte  concepta  nullo  modo  responderet, 
ratiocinandum  erit,  aut  hocce  malum  pertinacissi- 
mum, aut  remedia  perperam  electa  esse.  Brevi- 
ter ergo  ea  tantum  remedia  recensebo,  quad  equi- 
dem [aut  saluberrima  vidi,  aut  quae,  uti  persuasum 
habeo,  multis  in  casibus  effectum  optimum  prae- 
buerunt. 

Indicatio  praecipue  lioc  in  stadio  est,  ut  dys- 
crasiam  universam  exstinguamus,  ut  digestionem 
firmiorem  reddamus,  et  morbi  productum  abiga- 
mus, Quem  ad  finem,  me  quidem  iudice,  nihil 
magis  necessarium  est,  quam  ut  telam  cellulosam 
degeneratam  saniemque,  sicuti  pseudoerysipelatis 
therapia  nos  docet,  e corpore  eliminemus,  Quod- 
si enim  maculae  supra  memoratae,  atque  flaccidae 
illa  tubercula  nobis  obtruduntnr,  nullo  modo  ex- 
spectandum, donec  natura  ea  aperiat,  sed  quam 
celerrime  cutis  morbida  incidenda  est,  ut  contenta 
evacuentur,  neque  destructiones  interiorum  partium 
adaugeantur,  quibus  fieri  debet,  ut  febris  ad  ma- 


iorem  gradum  evehatur*  Qua  degeneratione  re- 
mota, fomentationes  aptissimas  esse  contendo, 
quia  hisce  vel  inflammatio  asthenica  [arcetur,  vel 
etiam  durities  harum  partium  valde  diminuitur* 
Si  vero  etiam  dolores  adsunt,  vehementissimi,  to- 
taque inflammatio  magis  erethicam  indolem  prae 
se  fert,  fomentationes  a Rustio  commendatas  sa- 
luberrimas esse  vidi,  ex  Inf.  flor*  Sambuci,  acet* 
saturni  et  tra  opii  spli*. 

t 

Totam  vero  ut  profligemus  dyscrasiam,  utque 
cutis’,  systematis  lymphatici  et  ipsius  tubi  intes- 
tinalis functionem  in  integrum  restituamus,  de- 
coct.  illud  Zittm*  fort.  et  mit.  laudandum,  quod 
optimam  praestare  vim , equidem  saepenumero 
observavi;  dirissimis  enim,  et  herpeticis  lepraeque 
ipsius  degenerationibus,  aeque  ac  pertinacissimis 
morbi  scrophulosi  et  syphilitici  speeiebus  invete- 
ratis, maximo  cum  fructu  liocce  decoctum  adhi- 
bitum esse  novi*  Quo  etiam  redmedio  frustra  in 

i 

usum  vocato  nihil  nobis  restat,  nisi  ut  ad  arseni- 
cum ipsum  coufugiamus;  ast  vero,  quia  fowleri 
solutio  difficili im a est  concoctu,  aliam  formam 
commendare  liceat,  e.  g*  connubium  cum  pipere 
albo: 


Recpt.  Arsenici  albi  gr.  duo  et  dimid. 
piperis  albi  draeb.  duas, 
succi  liquiritiae  q.  s* 

M.  ut  fiant  1,  a.  pilul.  Nro.  L* 

consparg.  pulvis  cinnamom* 

D*  S*  quovis  vespere  pilula  sumatur,  quater- 
nis diebus  huic  dosi  unam  addas,  donec  aegrotus 
per  dies  qnadrantem  grani  hauriat* 

Remedia  externa* 

Quodsi  hacce  curatione  interna  malum  sisti- 
tur, solaque  degenerationes  locales  supersunt,  ne- 
que inflammatorius  leprosorum  ulcerum  status 
adest,  involutiones  totius  affectae  partis  per  em- 
plastra adhaesiva  laudaverim,  quae  vel  locales 

* 

degenerationes  impugnent,  vel  partes,  insperspi- 
nabili  indusio  obtectas,  solvant,  et  ad  sanitatem 
perducant,  quem  ad  finem  haec  coniunctio  aptis- 
sima est:  j 

Recpt.  Resinae  communis  unie.  sex. 

Sebi  taurini  unc.  dimid. 

Cerae  flavae  drachra*  sex* 

Terebinthinae  drachm.  duas* 

M.  tit  fiat  emplastrum. 

Ipsius  ulceris  superfices  ante  involutionem 
tegatur  emplastro  consolidanti: 

Recept.  Lithargyrii. 

Cerussae  aa.  unc.  unam/ 

Lapid*  calamin.  unc,  cluas. 

Olibani  unc.  unam. 

Mastichis  drachm.  duos. 

M,  fiat  pulvis  subtilissimus. 

coque  in 

Oleo  divarum  unc.  duas. 

ad  consistendam  emplastri. 

• i 

Stadium  quartum. 

Si  vero  omnia  haec,  tam  externa  quam  in- 
terna remedia,  sine  ullo  effectu  administrata  sunt, 
morbusque  stadium  colliquativum  assequutus  est, 
diarrhoea  saniosa  aut  sanguinea  se  manifestat,  di- 
gestio atque  tota  reproductio  perversa  est,  febris 
naturam  nervosam  imo  putridam  induit,  certe  de 
radicalij  curatione:  quin  adeo  de  omni  auxilio 

desperandum  est,  nihilque  praeter  methodum  ex- 
spectatoriam  medico  superest,  quam  ob  rem 
nervina  et  roborantia,  et  medicamina  diarrhoeae 
respondentia  in  usum  vocanda  sunt,  donec  mors 
incommodis  et  calamitatibus  aegroti  medicique 
laboribus  finem  imponat. 

Virorum  Perillustrium  his  praelectionibus  in- 
terfui: 

de  logice,  psycliologia,  Cei.  Wolff;  111«.  Linit 
de  botanice,  historia  naturali  audivi,  111,  Iiudol- 
phi , Encyclopaediam  medicam,  anatomiam  uni- 
versam, organorum  sensuum,  entozoologiam, 
atque  physiolcgiam ; osteologiam,  splanchnologiam, 
syndesm  ologiam  et  artem,  formulas  medicas  con- 
cinnandi 111,  Knape;  artem  cadavera  rite  disse- 
candi 111.  Knape  et  111*  Rudolphi,  me  docuerunt. 
Adii  praelectiones  CeL  Osann  de  materia  medica, 
tam  speciali  quam  generali;  Cei,  Turte;  de  phy- 
sice, chemia,  pharmacia;  111,  Hermbstaedt:  de 
pharmacia,  Cei.  Fr,  Hufeland;  de  pathologia  ge- 
nerali et  therapia  ganerali  et  speciali,  nec  non  de 
semiotice;  111.  Horn : de  pathologia  speciali,  the- 
rapia speciali,  atque  morbis  syphiliticis.  Disse- 
rentes audivi  Cei,  Kluge:  de  Chirurgia  generali, 
de  morbis  ossium  primitus  mechanicis,  de 
arte  obstetricia  atque  arte  fascias  applicandi, 
eiusque  ab  exercitationibus  clinicis  non  abfui. 
111,  Graefe  de  akiurgia;  111.  Iiust;  de  chirurgia 
universali,  ophthalmiatrice  et  cursu  operationum 
chirurgicarum  una  cum  Cei.  Kluge  me  institue, 
runt.  Therapiam  specialem  111.  W,  Hufeland; 
Exper,  Jungken  ophthalmiatricen,  mihi  tradide- 
runt; neque  abfui  ab  exercitationibus  clinicis. 


praesulibus  111.  Hufeland,  111.  Neumann,  111.  Grae 
fe  111.  Knape  accepi. 

Studiis  his  peractis,  per  annum  in  nosodoch- 
mio  Caritatis  Eerolinensi,  ducibus  111.  Rust,  111. 
Neumann  et  Cei.  Kluge,  chirurgi  munere  &mctus 

sum. 

Iam  tentamine  et  examine  rigoroso  , coram 
Gratioso  Medicorum  Ordine,  rite  superatis,  post 
dissertationem  conscriptam  publiceque  defensam, 
spero,  fore,  ut  summi  in  medicina  et  chirurgia 
honores,  per  Decanum  maxime  Spectabilem,  in 

me  conferantur. 

theses  defendendae. 


I. 

Ouaevis  pars  organismi  inflammatione  corripi 
potest* 

ii. 

Mercurius  primarie  non  in  vasa  lymphatica, 

sed  in  sanguinem  ipsum  agit. 

III. 

Trepanatio  quavis  laesione  cranium  pene- 
trante indicatur. 

IV. 

Hypochondriae  causa  proxima  alia  est,  ac 
Hysteriae. 


